User:JasimShilpakala

এনামতারা বেগম বা এনামতারা সাকী বা সাকীতারা:
একজন বাংলাদেশী পোষাক পরিকল্পক ও অভিনয় শিল্পী। তিনি ‘গোর’ চলচ্চিত্রের পোষাক পরিকল্পনার জন্য ২০২০ সালে ৪৫তম জাতীয় চলচ্চিত্র পুরস্কার লাভ করেছেন। ঢাকা বিশ্ববিদ্যালয়ের থিয়েটার এন্ড পারফরমেন্স স্টাডিজ বিভাগ (সাবেক নাট্যকলা ও সংগীত বিভাগ) থেকে থিয়েটারে এম. এ ডিগ্রী অর্জনকারী এই শিল্পী থিয়েটার ও চলচ্চিত্রসহ বিভিন্ন মাধ্যমে এ যাবৎ প্রায় ১০০ প্রযোজনায় পোষাক পরিকল্পনা করেছেন। বিভিন্ন বিশ্ববিদ্যালয় এবং থিয়েটার স্কুলে তিনি অতিথি শিক্ষক হিসেবে পোষাক পরিকল্পনা বিষয়ে প্রশিক্ষণ দান করে থাকেন।

জন্ম ও শিক্ষা:
এনামতারা সাকী জন্ম গ্রহণ করেছেন ১০ ডিসেম্বর ১৯৭২ সালে কুড়িগ্রাম জেলা শহরে। তাঁর মাতা বোসরা হক একজন অবসরপ্রাপ্ত স্কুল শিক্ষক এবং পিতা আলহাজ্ব মোঃ এনামুল হক একজন অবসরপ্রাপ্ত সেনা সদস্য। কুড়িগ্রাম জেলা সদরে নানার বাড়ী এবং দাদার বাড়ীতে সমভাবে তাঁর শৈশব কাটে। উভয় পরিবার বিভিন্নভাবে রাজনীতি, শিক্ষা ও শিল্পের সাথে সম্পৃক্ত ছিলো। তাঁর নানা এস. এম আহমদ হোসেন ছিলেন কুড়িগ্রাম রিভার ভিউ হাই স্কুল-এর শিক্ষক। তিনি শিল্প-সংস্কৃতির সমঝদার ছিলেন। এছাড়া বড় মামা ইকবাল হোসেন বাবলা কুড়িগ্রামের ঐতিহ্যবাহী ‘প্রচ্ছদ’ নাট্যদলের অন্যতম নেতৃস্থানীয় নাট্যকর্মী। বড় চাচা মোঃ শামসুল হক ছিলেন কুড়িগ্রাম জেলা ‘মুকুল ফৌজ’-এর প্রধান। দুই পরিবারের প্রভবেই সাকী শিল্প-সংস্কৃতিতে আসার প্রেরণা লাভ করেন। পিতা-মাতার কর্মসূত্রে ১৯৭৪ সালের দিকে তিনি পরিবারের সাথে ঢাকায় চলে আসেন। এনামতারা সাকীর প্রাতিষ্ঠানিক শিক্ষার প্রথম বিদ্যাপীঠ ছিলো বালুঘাট উচ্চ বিদ্যালয়। কিছুদিন পরে তিনি ভর্তি হন মানিকদিস্থ ঢাকা ক্যান্টনমেন্ট বোর্ড আদর্শ বিদ্যা নিকেতন-এ। সেখান থেকে প্রাথমিক ও মাধ্যমিক শিক্ষা সমাপন করেন তিনি তেজগাঁও সরকারি কলেজ থেকে উচ্চ মাধ্যমিক এবং স্নাতক সমাপন করেন। এরপর সরকারি তিতুমীর কলেজ-এ প্রাণীবিদ্যা বিভাগে স্নাতোকোত্তর শিক্ষা শুরু করলেও নাট্যকলায় প্রতিষ্ঠানিক শিক্ষার সুযোগ পেয়ে তিনি ঢাকা বিশ্ববিদ্যালয়ের নাট্যকলা ও সংগীত বিভাগ (বর্তমান থিয়েটার এন্ড পারফরমেন্স স্টাডিজ বিভাগ)-এ ভর্তি হন। এখান থেকে তিনি নাট্যকলা বিষয়ে স্নাতকোত্তর ডিগ্রী লাভ করেন।

কর্মজীবন:
সাকীতারা তার থিয়েটার জীবন শুরু করেন ‘ঢাকা সড়ক’ নামক নাট্যদলের সাথে। সেখানে ‘এক্কাদোক্কা’ নাটকের মাধ্যমে তার মঞ্চে অভিষেক হয়। ঢাকা বিশ্ববিদ্যালয়ে অধ্যয়নকালে ‘এ ডলস হাউজ’ নাটকের পোষাক পরিকল্পনার কাজে যুক্ত হয়েছিলেন অনেকটা একাডেমিক বাধ্যবাধকতার কারনেই। কিন্তু কাজটা তার বেশ ভালো লেগে যায়। তাই সুযোগ পেলেই নাটক বা চলচ্চিত্রের পোষাক পরিকল্পনার কাজে নিজেকে যুক্ত করে নিতেন তিনি। এর পাশাপাশি চালিয়ে যান অভিনয়। এদিকে স্নাতকোত্তর ডিগ্রী লাভের পর কিছুদিন বিভিন্ন বেসরকারি উন্নয়ন সংস্থায় চাকুরী করলেও খুব বেশি মনোনিবেশ করতে পারেননি তাতে। ২০০৭ সালের পর তিনি নিজেকে পুরোপুরি শিল্পের সেবায় নিয়োজিত করেন। থিয়েটার এবং চলচ্চিত্র মাধ্যমে তিনি এ যাবৎ প্রায় ১০০ প্রযোজনার পোষাক পরিকল্পনা করেছেন। এই দুই মাধ্যমে তার অভিনীত প্রযোজনার সংখ্যা প্রায় ২০টি। ইমপ্রেস টেলিফিল্ম প্রযোজিত এবং গাজী রাকায়েত পরিচালিত ‘গোর’ চলচ্চিত্রে পোষাক পরিকল্পনার জন্য তিনি ২০২০ সালের জাতীয় চলচ্চিত্র পুরস্কার লাভ করেন। ২০১৩ সালে ফিলিপাইনের ভিগান শহরে অনুষ্ঠিত ‘বিশ্ব পোষাক উৎসব’-এ তাঁর ডিজাইনকৃত পোষাক ‘বুথ এক্সিবিশন পুরস্কার’ লাভ করে। বর্তমানে তিনি ‘কিসসা কাহিনী’ নাটকের দলের সাধারণ সম্পাদক।

ব্যাক্তিগত জীবন:
এনামতারা সাকী ২০০৩ সালে বাংলাদেশ শিল্পকলা একাডেমির লাইট ডিজাইনার ও নাট্যনির্দেশক মোহাম্মদ জসীম উদ্দিন-এর সাথে বিবাহ বন্ধনে আবদ্ধ হন। বর্তমানে এই দম্পতির ১ কন্যা (অংকন তারা রথ সুকন্য) এবং ১ পুত্র (চিত্রপথ তেপান্তর) রয়েছে। অবসর সময়ে তিনি ছবি আঁকেন, দোতরা বাজান এবং গান করেন।

লিংক:
https://www.bssnews.net/bangla/national/119996

https://bonikbarta.net/home/news_description/366598

https://www.ajkerpatrika.com/310321

https://bangla.bdnews24.com/glitz/1wxturv05g

https://www.dailyjanakantha.com/entertainment/news/708086

https://www.kalerkantho.com/print-edition/news/2023/12/30/1350334

https://www.khaborerkagoj.com/entertainment/796563

https://www.dailysokalersomoy.com/news/43111

https://www.dailyjanakantha.com/entertainment/news/229872

https://www.newsg24.com/culture-news/93/

https://www.dailyjanakantha.com/entertainment/news/127663

https://amarbinodon.blogspot.com/2015/07/blog-post_82.html

https://www.newsg24.com/culture-news/93/

https://www.youtube.com/watch?v=DkxVlG-U2co

https://www.ittefaq.com.bd/628602/

https://banglanews24.com/entertainment/news/bd/1162594.details

https://protidinerbangladesh.com/dhanshiri/70526

https://www.kalerkantho.com/online/entertainment/2023/08/14/1308282

https://bonikbarta.net/home/news_description/295069/%E0%A6%9C%E0%A6%BE%E0%A6%A4%E0%A7%80%E0%A7%9F-%E0%A6%9A%E0%A6%B2%E0%A6%9A%E0%A7%8D%E0%A6%9A%E0%A6%BF%E0%A6%A4%E0%A7%8D%E0%A6%B0-%E0%A6%AA%E0%A7%81%E0%A6%B0%E0%A6%B8%E0%A7%8D%E0%A6%95%E0%A6%BE%E0%A6%B0-%E0%A6%86%E0%A6%AE%E0%A6%BE%E0%A6%B0-%E0%A6%9C%E0%A6%A8%E0%A7%8D%E0%A6%AF-%E0%A6%B9%E0%A6%A0%E0%A6%BE%E0%A7%8E-%E0%A6%AC%E0%A7%83%E0%A6%B7%E0%A7%8D%E0%A6%9F%E0%A6%BF%E0%A6%B0-%E0%A6%AE%E0%A6%A4%E0%A7%8B?fbclid=IwAR2TmhyBawgibkbQA4OVaB7ATae_8_-gMqNEf8Xk7Z_ENVpXQVSM1e9SCOI

https://www.youtube.com/watch?v=aWT76HyLbGE

https://www.dailyjanakantha.com/entertainment/news/230803?fbclid=IwAR1doqtt0bgECZXIE1XT4RNy06zL7BfW54Yl81pKVJZul1dp4rQU3GRrWx8

https://www.youtube.com/watch?v=KWvK3zo569g

https://www.youtube.com/watch?v=Y3ulF-gvN2A

https://www.youtube.com/watch?v=4gnKAy5AmCI

https://www.youtube.com/watch?v=zkTBx-jERAQ

https://www.youtube.com/watch?v=pD5kC0vA-V8

https://www.youtube.com/watch?v=4zn-_qhMH0o